Foto's: Só lyk Mej. Heelal SA se kostuums | Maroela Media
Zozibini Tunzi in vanjaar se nasionale kostuum genaamd Waves of Love. (Foto: Instagram)
Zozibini Tunzi, die huidige Mej. Suid-Afrika, het Vrydag haar uitrustings vir die Mej. Heelal-kompetisie onthul.
Die kompetisie vind op 8 Desember in Atlanta in die Amerikaanse deelstaat Georgia plaas en elke skoonheid moet oudergewoonte 'n nasionale kostuum wat haar land verteenwoordig vir die kompetisie saamneem.
Tunzi het vanoggend haar nasionale kostuum genaamd Waves of Love gedurende 'n geleentheid in Sandton onthul. Dié uitrusting bestaan uit liefdesbriewe wat mans vooraf gevra is om aan die vroue van Suid-Afrika te skryf en vertoon elkeen van die landskleure.
"Hier is sy! Waves of love. Ek is trots om 'n golf van Suid-Afrikaanse liefde op die Mej. Heelal-verhoog te dra," het Tunzi op Instagram geskryf.
Die aandrok wat Zozibini Tunzi by die kompetisie gaan dra. (Foto: Instagram)
Lloyd Kandlin van The Costume Department het vanjaar se nasionale kostuum ontwerp. Kandlin is geen vreemdeling wanneer dit by die ontwerp van Mej. SA-uitrustings kom nie en het vantevore ook deelnemers soos Tamaryn Green en Demi-Leigh Nel-Peters geklee.
Maroela Media het vroeër berig Nel-Peters se nasionale kostuum is deur die protea geïnspireer, terwyl Green op haar beurt die bloukraanvoël in haar kostuum verteenwoordig het.
Tunzi het ook die een van die aandrokke wat sy gaan saamneem, onthul. Die handgeborduurde aandrok is deur Biji Maison ontwerp en is deur die land se mineraalrykdom geïnspireer.
Sys beeldskoon !
247 woorde oor
Sys regtig pragtig!
Oooh hel…watse babawieg dra sy saam?
Hierdie vrou is elegant, stylvol en beeldskoon. Die nasionale kostuum sou by haar pas sonder die "waves". Ai, die ontwerper is nie ons Mej Wêreld kandidaat se beste vriend hiermee nie. Sterkte Zozibini – jy is 'n wenner.